**Tanulói tájékoztató B kategóriás képzéshez**

**Képző szerv neve:** X-CAR Autósiskola Kereskedelmi és Szolgáltató KFT

Címe: 1163 Budapest Borotvás u 3

Adószáma: 14807460-2-42

Felnőttképzési nyilvántartási szám: 00436-2012

Levelezési cím: 1102 Budapest, Szent László tér 20 III.e 327 (Bajor Irodaház)

Képzési engedély szám: KM/KC/28/A/457/2009

Cégjegyzékszám: 01-09-920823

Iskolavezető Felker Szilvia

Elérhetőségeink: 1102 Budapest, Szent László tér 20 III.e 327 (Bajor Irodaház)

Ügyfélfogadás: H-CS: 13.00-18.00

Telefon: 06-70-619-91-35, 06-1-264-19-63

Honlap címe: [www.xjogsi.hu](http://www.xjogsi.hu)

e-mail cím: [xcarautósiskola@gmail.com](mailto:xcarautósiskola@gmail.com)

Iskola számlaszáma: 65100242-11069241

**Tanfolyamra való jelentkezés feltételei:**

* A tanfolyamra személyesen lehet beiratkozni, jogszabályban meghatározott életkori feltételek esetén (16,5 évesen)
* Személyigazolvány és lakcímkártya szükséges
* Amennyiben van jogosítvány annak másolata
* Iskolával kötött oktatási szerződés
* Orvosi alkalmasságról szóló igazolás (I.csop.), kivétel érvényes vezetői engedéllyel rendelkezőknek.
* A jelentkező nyilatkozik írásban alapfokú iskolai végzettség meglétéről (**legkésőbb az első elméleti vizsga napján igazolnia kell a közlekedési hatóság részére az alapfokú iskolai végzettséget)**
* Külföldieknél feltétel az érvényes tartózkodási engedély (6 hónap)

**Elméleti vizsgára az bocsátható aki:**

* az elméleti tanfolyamot igazoltan elvégezte,
* jogszabályban a kategóriára előírt életkornál legfeljebb három hónappal fiatalabb,
* a tanfolyam megkezdésétől 9 hónapnál rövidebb idő telt el
* megfelel az előírt egészségügyi feltételeknek
* vizsgadíjat megfizette

Az elméleti tanfolyam megkezdésétől a tanulónak **legfeljebb 9 hónap** áll rendelkezésére, hogy az első KRESZ vizsgát megkezdje, és amennyiben 12 hónap alatt nem tesz sikeres KRESZ vizsgát, ismételten be kell iratkoznia a tanfolyamra, és a megismételt tanfolyam elvégzését követően lehet újra vizsgára jelenteni a tanulót.

A tanuló elméleti első, és a gyakorlati összes vizsgáit az iskola a Képzési és Alkalmassági Vizsgaközpont vizsgabizottságnál intézi, annak rendjéről, helyéről a tanulót korrektül tájékoztatja. A vizsgák időpontjáról a tanuló köteles érdeklődni, az ebből keletkezett következmények a tanulót terhelik. Az elméleti és gyakorlati órákat a meghirdetett időpontban elkezdi, és annak időtartalmát betartja**. Elméleti vizsga helyszíne: 1141 Budapest, Komócsy u. 17-19**

Gyakorlati foglalkozások időbeosztása: A gyakorlati foglalkozás csak sikeres elméleti vizsga után kezdhető meg. **A gyakorlati foglalkozások óraszáma minimum 30 alapóra és 580 km menettávolság,** **ennek együttes megléte után lehet a tanulót gyakorlati vizsgára jelenteni.** Ha a felkészüléshez az alapóra felett több óra szükséges, akkor pótóra vehető. A pótórák díja a gyakorlati óradíjjal megegyezik. A törvényben előírt feltételek teljesülése esetén a tanuló dönti el, hogy akar-e vizsgára menni, vagy még nem.

Pótvizsgák esetén a vizsgára bocsátás előtt forgalomban minimum 3 órát (2+1) kell a tanulónak venni, ami a vizsgaórát is tartalmazza.

A sikeres elméleti vizsgát követően 2 év áll a tanuló rendelkezésére a gyakorlati vizsga letételére.

|  |  |
| --- | --- |
| **Oktatási helyszínek:**  XIV. ker. Irottkő Park  XIV. ker. Mogyoródi u 32. | **Oktató járművek:**  Seat Ibiza  Suzuki Wagon R  Volkswagen Polo, Seat Cordoba  Volkswagen Jetta  Toyota Yaris  Opel Astra  Ford Fiesta, Opel Corsa |

Gyakorlati tanóra 50 perc (10 perc szünet) két gyakorlati tanóra összevonható

Tanulók vállalják, hogy a tanfolyam óráin pontosan megjelennek, az órát nem zavarják és a felkészülést a legjobb tudások szerint végzik. Az elméleti tanfolyamról való hiányzást, a tanulónak minél előbb pótolni kell melynek díja ingyenes.

A gyakorlati vezetéstől való távolmaradást a tanulónak az oktató felé minél előbb, de legalább 24 órával előbb (munkaidőben) jelezni kell, ellenkező esetben a tanóra költsége a tanulót terheli és az órát pótolni kell.

Gyakorlati vezetésről való késés esetén mindkét fél 20 percet köteles várakozni, oktatói késés esetén az oktatónak a kimaradt órát haladéktalanul pótolni kell.

A tanulók a tandíjat (részleteket) pontosan és előre a szerződésben rögzítettek szerint fizetik. Minden befizetett díj foglalónak minősül, annak teljes jogkövetkezményeivel, vissza nem jár.

Alapóra és pótóra: **5 900 Ft/óra**

17 óra utáni vezetés: plusz 500Ft/óra azaz **6 400 Ft/óra**

Intenzív tanuló vezetési alapóra díja: **6 400.- Ft/óra**

17 óra utáni megkezdett vezetési tanóra gyorsított képzéssel: **6.900 Ft/óra**

Az iskola a szerződéskötéstől számított **6 hónap** elteltével az óradíj változtatás jogát fenntartja, amely egyösszegű befizetés esetén is érvényes.

Elméleti tanfolyam díját lekésőbb a tanfolyam megkezdésekor kell befizetni. Az elméleti tandíj megfizetése történhet az irodában készpénzzel, átutalással vagy az iskolában vásárolt ajándék utalvánnyal.

Az ajándék utalvány a vásárlástól számított egy éven belül használható fel, és pénzre vissza nem váltható.

A gyakorlati tandíj és egyéb költségek összegét részletekben is lehet fizetni a szerződésben meghatározottak szerint, mindig előre, amennyiben ez nem történik meg, a gyakorlati tanóra nem kerül megtartásra.

Hatóság felé történő fizetendő vizsgadíjak:

Elméleti vizsgadíj: 4 600 Ft

Gyakorlati vizsgadíj. 11 000 Ft

Az iskola a tanuló megbízása alapján vállalja a tanuló által befizetett vizsgadíjak hatóság felé történő továbbítását.

A hatóság részére befizetett vizsgadíjak után tudja az iskola a Képzési és Alkalmassági Vizsgaközpontnál a tanuló vizsgára jelentését intézni.

Amennyiben a tanuló az iskolától a vezetői engedély megszerzése előtt távozik, a kedvezmények nem illetik meg. A képzés igazolás kiállítása előtt a kedvezményeket az iskola pénztárában be kell fizetni. Az iskola az áthelyezéshez szükséges „Képzési igazolást” 3 munkanapon belül köteles kiadni a tanuló részére.

**Vezetői engedély kiadásának feltétele:**

A közlekedési hatóság a sikeres forgalmi vizsgáról kiállított igazolást az illetékes közlekedési hatóság részére küldi meg,

A vizsgát követő 5. naptól személyesen bármely Kormányablaknál vagy Okmányirodánál lehet kezdeményezni a vezetői engedély kiállítását, melyhez az alábbi dokumentumok szükségesek:

* közúti elsősegély vizsga igazolása
* személyazonosságot igazoló okiratok
* meglévő vezetői engedély
* orvosi alkalmassági vélemény

Közúti elsősegély ismeretek megszerzéséhez iskolánk tanfolyamot szervez melynek díja 9000 Ft. A vizsgáztatást országosan a Magyar Vöröskereszt végzi, Budapest területén három vizsgaközpontban. Közúti elsősegélynyújtó vizsgákra a jelentkezés a (1) 373-0730 és a (1) 374-0444 telefonszámokon lehetséges. 2021.02.01-től lehetőség van online jelentkezésre és fizetésre is a -vizsga.voroskeresztbp.hu oldalon. Vizsga díja: 8200 Ft

A Tanuló hozzájárul a jelentkezési lapon és annak mellékleteit képző okmányokon szereplő személyes adatainak kezeléséhez. A tanuló a szerződés aláírásával nyilatkozik arról, hogy a szerződés mellékletét képező tájékoztatót átvette, annak tartalmát megismerte és azt elfogadta. Beiratkozáskor a szerződésből mindkét fél kap 1-1 példányt. Amennyiben a Tanuló elveszíti a saját példányát, 1 évig díjmentesen tudunk kiadni másolatot. 1 év eltelte után 5.000 Ft az irattári keresés díja.

Bármilyen jellegű iskolát érintő problémával az iskola vezetőjét lehet megkeresni.

**Felügyeletet ellátó szerv:** Közlekedési Alkalmassági és Vizsgaközpont (KAV)

Cím: 1119. Budapest, Petzvál József u. 39. Telefon: 061/371-30-30

A szerződésben foglaltakat mindkét fél elfogadta, és ezt aláírásukkal hitelesítették. Vitás kérdésekben a PTK. rendelkezése az irányadó.

A vezető engedély megszerzéséhez sok sikert kívánunk.

Budapest, 2021.02.10

……………………………………………………. ………………………………………………….

tanuló Iskolavezető

……………………………………………….

szülő vagy törvényes képviselő